[{"text_idx": "#000001", "text": "Asian Justice and Right (AJAR), ACbit no Forum Organizasaun Noun Govermental Timor -Leste (FONGTIL) komemora loron Feto no mos enseramentu Projetu spotlihgt ne\u2019ebe servisu hamutuk durante tinan 1 no ohin loron selebra Sira-nia loron no Komemora ho loron internasional feto iha Salaun Sa\u0303o Paulo II hamutuk ho Asosiasaun difisiente matan(AHDMTL) iha Sa\u0303o Paulo II Comoro, Dili, Timor \u2013 Leste. Tersa-feira 08/03/2022. AJAR hakarak buka dalan foun hodi dezefia oinsa servisu hamutuk demina violensia hasoru feto no labarik feto sira,nune\u2019e Sira hakbesik ba NGO sira ne\u2019ebe hala\u2019o ona servisu dekada barak nia laran no mos organizasaun foun sira. AJAR nia objetivu atu hametin kapasidade organizasaun sosiedade sivil hodi kombate violensia ba feto no labarik feto Sira, no AJAR hahu implementa iha tinan kotuk iha Janeiru no ohin loron selebra loron feto nian hodi ensera Sira-nia projetu."}, {"text_idx": "#000002", "text": "Director AJAR hatete.\u201d Ohin dia 8 de marsu nu\u2019udar loron internasional feto Ida ne\u2019ebe desde uluk ema Komemora fo hanoin ba pu\u0301bliku konaba\u0301 feto mo\u0301s nu\u2019udar ema ne\u2019ebe iha direitu hanesan ho Mane sira, Sira mos presija goja, ba Ita Timor-Leste ohin Komemora loron internasional feto,maibe feto barak seidauk goja Sira-nia direitu ho kompletu,feto barak mak sai vitima ba violensia no Sira-nia direitu ba justisa seidauk goja."}, {"text_idx": "#000003", "text": "Iha Fatin hanesan Diretor SEEI Armando da Costa haktuir.\u201d kada tinan, 8 de marsu Ita selebra loron internasional feto ho ninia tema rasik no pontu ne\u2019ebe Ita hakarak atu hare\u0301 ba feto Timor Ida-ne\u2019e importante tebes tamba husi ne\u2019e fo oportunidade atu ita nafatin ko\u2019alia konaba direitu feto no labarik feto nian no momentu Ida ne\u2019e mos atu asegura espasu ne\u2019ebe naton ba feto Sira hotu atu hala\u2019o sira-nia direitu hanesan sidadaun ida hodi bele mos hetan atendimentu publiku sira hotu ho di\u2019ak hanesan sidadaun.Ita iha prosesu nia laran Karik iha mudansa lubuk ida ne\u2019ebe atinji hatur iha Lei Sira katak ejiji direitu ba\u0301ziku Sira hanesan feto no labarik feto hotu-hotu tenke asesu ba ensinu ba\u0301ziku iha Edukasaun nian, ita hare\u0301 husi parte sau\u0301de nian fornesimentu fasilidade atendimentu espesi\u0301fiku ba inan-isin-rua Sira, ita iha palku poli\u0301tiku ita-nia lei asegura feto partisipa la\u2019os partisipa ba vota de\u2019it maibe\u0301 bele kandidata sira-nian-an, iha kontestu ida-ne\u2019e ita asegura iha espasu no oportunidade atu feto ho mane bele partisipa iha prosesu desenvolvimentu iha kualker aspetu tuir natureza demokrasia ninian.\u201d Hakotu Diretor Armando da Costa"}, {"text_idx": "#000009", "text": "Ministeriu Saude apela no husu asaun preventiva atu hapara kazu moras dengue iha Timor-Leste."}]